NÁJOMNÁ ZMLUVA č. ....................../2012
uzatvorená podľa ust. § 663 a nasl. zákona č. 40/1964 Zb. Občianskeho zákonníka
v znení neskorších predpisov (ďalej len „Zmluva“) medzi účastníkmi:

Prenajímateľ:		Mestská časť Bratislava – Nové Mesto
Zastúpený:			Mgr. Rudolf Kusý, starosta
Sídlo:				Junácka 1, 832 91  Bratislava
IČO: 				00 603 317
DIČ: 				2020887385
Bankové spojenie:		Prima banka Slovensko, a.s.
Číslo účtu:			1800347007/5600
Variabilný symbol:		318024
Špecifický symbol:		225712

				Základná škola
Zastúpený:			Dušan Noga, riaditeľ
Sídlo:				Kalinčiakova 12, 831 04  Bratislava
IČO: 				31 753 728
DIČ: 				2020876385
Bankové spojenie:		Prima banka Slovensko, a.s.
Číslo účtu:			8423777002/5600

(ďalej len „Prenajímateľ“)

a

Nájomca:			Spoločenstvo detí a mládeže DOMINO
Zastúpený:			Peter Kvašňovský, predseda 
Sídlo:				Okružná 13, 821 04 Bratislava
IČO: 				31 957 404 
DIČ:				2021592276
Bankové spojenie:		Tatra Banka, a.s. 
Číslo účtu:			2627834016/1100
Registrácia MV SR číslo VVS/1-900/90-8819 

(ďalej len „Nájomca“)

uzatvárajú túto zmluvu 

I.
Predmet a účel nájmu

1.	Prenajímateľ vyhlasuje, že je výlučným vlastníkom nehnuteľnosti v k. ú. Nové Mesto, obec Bratislava III – Nové Mesto, okres Bratislava III, evidovanej v katastri nehnuteľností Správou katastra pre hlavné mesto SR Bratislavu na LV č. 3749, a to:
-	budova školy so súpisným číslom 117 v katastrálnom území Nové Mesto na pozemku registra „C“ KN parc. č. 15140/8 – zastavané plochy a nádvoria o výmere 1428 m2, 
-	pozemku registra „C“ KN parc. č. 15140/2 – zastavané plochy a nádvoria o výmere 15492m2.

2.	Prenajímateľ v rozsahu a za podmienok uvedených v tejto Zmluve prenecháva Nájomcovi do odplatného užívania na účel opísaný v ods. 3. tohto Článku tejto Zmluvy: 
-	futbalové ihrisko, šatňu, pohybovú telocvičňu a sociálne zariadenie v celkovej výmere 6 500 m2 vonkajších plôch a 80,47 m2 vnútorných plôch nachádzajúcich sa na nehnuteľnosti def. v ods. 1 tohto článku.
-	počas víkendov, sviatkov a dní pracovného voľna a pokoja, prenajíma nájomcovi   dve šatne pri telocvični za účelom ich využitia počas víkendových športových podujatí.; (ďalej len „predmet nájmu“)
Rozsah prenajatých priestorov je zrejmý z pôdorysu, ktorý tvorí prílohu č. 2 tejto zmluvy.

3.	Zmluvné strany sa dohodli, že prenajímateľ prenecháva nájomcovi do užívania predmet nájmu za účelom športovej činnosti nájomcu – t.j. futbalová tréningová činnosť, organizovanie futbalových súťaží, prípravných a priateľských futbalových zápasov a turnajov; všetko za účasti iných družstiev – všetko pre mládež do 15 rokov.  súťaže a turnaje Nájomca je oprávnený predmet nájmu využívať  výlučne: 
- v pracovných dňoch od 16.00 hod do 19.00 hod 
- počas víkendov, sviatkov, dní pracovného pokoja a letných prázdnin v čase od 09.00 hod do 18.00 hod. 
Nájomca berie na vedomie, že v ostatnom čase bude premet nájmu užívať prenajímateľ. 

4.	Prenajímateľ si vyhradzuje právo predmet nájmu využívať mimo uvedeného času, najmä počas víkendov a prázdnin na svoje športové aktivity, tréningy a zápasy, letnú a prázdninovú činnosť organizovanú v spolupráci s hlavným mestom Bratislava a to podľa rozpisu viď. príloha č. 3 na športové aktivity – tréningový proces a zápasy /podľa  rozpisu zápasov/, svojich mládežníckych družstiev do 15 rokov. 

5.	Nájomca sa zaväzuje užívať prenajaté priestory výlučne v rozsahu a na účel uvedený a dohodnutý v bode 3 tejto zmluvy, v súlade s právnymi predpismi, ktoré sa vzťahujú na predmet nájmu.

6.	Nájomca prehlasuje, že bol oboznámený s predmetom nájmu a preberá ho v stave v akom sa nachádza.

7.	Nájom podľa tejto Zmluvy bol schválený na .................................................... zasadnutí Miestneho zastupiteľstva mestskej časti Bratislava – Nové Mesto Uznesením č. ........................................ zo dňa 26.06.2012.
8.	Nájomca je podľa priložených stanov  občianske združenie v zmysle zákona č. 83/90 Zb. v znení neskorších predpisov.

II.
Doba nájmu

1.	Doba nájmu je dojednaná na dobu určitú, a to na dobu jedného roka od užívania predmetu nájmu nájomcom, ktoré začne od 01.08.2012 v dňoch: pondelok – nedeľa v čase mimo vyučovania a mimoškolskej činnosti žiakov školy viď. príloha č.3 /rozpis tréningov a podujatí školy a SDM DOMINO/. 

III.
Úhrada za nájom a služby

1.	Nájomné za predmet nájmu a služby spojené s nájmom je stanovené v zmysle Zákona č. 18/1996 Z. z. o cenách, dohodou zmluvných strán nasledovne:
- nájomné vo výške 1,- €  za rok využitia predmetu nájmu, ktorá bude uhradená jednorazovo prevodom na účet školy 8423777002/5600 
- platba za služby spojené s užívaním predmetu nájmu – najmä spotreba energií za osvetlenie a polievanie, vodné, stočné, teplo bude fakturovaná prenajímateľom raz mesačne podľa  skutočnej spotreby zistenej podľa samostatných meračov, a na základe prepočtu z ročnej spotreby školy na daný priestor v danom časovom rozsahu s lehotou splatnosti 14 dní od dňa vystavenia faktúry prenajímateľom. V prípade zvýšených nákladov za energie bude dojednaná cena upravená po vzájomnej dohode podľa reálnych zvýšených nákladov.
Zmluvné strany sa dohodli, že údržbu predmetu nájmu /upratovanie prenajatých miestností, údržbu ihriska pred tréningami a zápasmi, kosenie a polievanie, údržbu priestorov šatní/ nájomca zabezpečí sám na vlastné náklady . 

2.	Zmluvné strany sa dohodli, že ak sa nájomca dostane s platbou do omeškania, je povinný uhradiť prenajímateľovi úroky z omeškania vo výške 0,05% z dlžnej sumy za každý aj začatý deň omeškania až do zaplatenia. 

3.	Nájomca sa zaväzuje na vlastné náklady a nebezpečenstvo zabezpečiť ďalšiu a nevyhnutnú starostlivosť o futbalové ihrisko spočívajúcu v jarnej údržbe – vertifikácia, hnojenie,  podsievanie a letnej údržbe – dierovanie, výmena zničených plôch, pieskovanie, hnojenie a dosiatie a na starostlivosť ohľadne prenajatých priestorov – upratovanie, a zabezpečenie potrebných prác, pričom  nájomca môže pri tejto činnosti využiť aj vlastné svojpomocné práce. Celkové predpokladané náklady na túto údržbu futbalového ihriska sú vo výške 15.000,- € za rok, pričom táto čiastka obsahuje aj náklady na odmeňovanie hospodára, ktorý sa bude o prenajaté priestory starať, upratovačku vykonávajúcu upratovacie práce týchto priestorov, prenájom strojov a príslušnej techniky potrebnej na zabezpečenie požadovaných prác, pričom nájomca môže pri tejto činnosti využiť aj vlastné svojpomocné práce. Nájomca fotokópiami účtov a faktúr zdokladuje minimálne 80% svojich ročných nákladov na ihrisko prenajímateľovi (t.j. 12 000 €)  a to v lehote do 30. júna príslušného kalendárneho roku. 

4.	Nájomca sa tiež zaväzuje na vlastne náklady a nebezpečenstvo zabezpečiť údržbu - čistenie a kosenie zadnej časti pozemkov (areálu) budovy školy def. v čl. I tejto Zmluvy, a to min. 1 x mesačne.

IV.
Práva a povinnosti prenajímateľa

1.	Prenajímateľ odovzdá nájomcovi predmet nájmu v stave spôsobilom na užívanie podľa účelu tejto zmluvy a pri prevzatí priestorov mu zároveň odovzdá aj dve kompletné sady kľúčov od predmetu nájmu. Nájomca po skončení tejto zmluvy vráti kompletné dve sady kľúčov od predmetu nájmu. 

2.	Prenajímateľ je oprávnený požadovať prístup do predmetu nájmu v čase prenájmu na vykonanie kontroly dodržiavania podmienok prenájmu a v prípade nutnosti vykonať nevyhnutnú údržbu priestorov /napr .havária/ v sprievode s nájomcom. Nájomca sa zaväzuje v prípade poškodenia priestory dať do pôvodného stavu na vlastné náklady.

3.	Prenajímateľ sa zaväzuje že ku dňu začatia nájmu bude predmet nájmu pripravený do užívania a protokolárne ho odovzdá predmet nájomcovi do užívania 

V.
Práva a povinnosti nájomcu

1.	Nájomca znáša na vlastné náklady opravy na predmete nájmu , ktorých potreba vznikla v súvislosti s užívaním predmetu nájmu  a hmotného hnuteľného majetku nájomcom alebo boli spôsobené osobami, ktoré sa s jeho súhlasom zdržujú v predmete nájmu.

2.	Nájomca preberá na seba všetky povinnosti, vyplývajúce z predpisov o ochrane zdravia a bezpečnosti pri práci, ochrane majetku, predpisov hygienických, ako aj protipožiarnych. Za všetky škody, ublíženia na zdraví, ktoré vznikli nedodržaním predpisov, zodpovedá v plnom rozsahu nájomca, pokiaľ sa stali v čase určenom na nájom.

3.	Nájomca nie je oprávnený dať nebytové priestory alebo ich časť do nájmu, podnájmu alebo výpožičky. 

4.	Nájomca je povinný oznámiť prenajímateľovi každú zmenu svojej právnej subjektivity, ako aj iné skutočnosti, ktoré by mohli ovplyvniť nájomný vzťah.

5.	Nájomca sa zaväzuje po skončení nájmu protokolárne odovzdať predmet nájmu  prenajímateľovi.

VI.
Ukončenie nájmu a odstúpenie od zmluvy

1.	Nájom sa končí uplynutím doby, na ktorý bol dohodnutý, t.j. uplynutím jedného roka od doby dojednanej ako začatie užívania predmetu nájmu. 

2.	Po ukončení nájmu je nájomca povinný vrátiť predmet nájmu v stave, v akom ho  prevzal, s prihliadnutím na obvyklé opotrebenie.

3.	Nájomca a prenajímateľ sa dohodli, že môžu zmluvu písomne vypovedať z dôvodov ustanovených v zák. č. 116/1990 Z. z. v platnom znení, pričom si dojednali výpovednú dobu 1 mesiac , ktorá začne plynúť v 1. deň mesiaca, ktorý nasleduje po mesiaci, v ktorom bola výpoveď doručená. 

4.	Prenajímateľ je oprávnený od tejto zmluvy odstúpiť v prípade porušenia dojednaní v čl. III nájomcom.

VII.
Doručovanie

1.	Prenajímateľ resp. nájomca doručuje písomnosti sám, poštou alebo kuriérom. Zmluvné strany môžu podľa potreby a okolností doručiť písomnosť aj iným vhodným spôsobom.

2.	Zmluvné strany sa dohodli, že pre potreby doručovania akýchkoľvek písomností týkajúcich sa právnych vzťahov založených touto zmluvou alebo na základe tejto zmluvy, bude:
a) miestom  doručenia nájomcu:  sídlo nájomcu uvedené v tejto zmluve, alebo písomne oznámené nájomcom
b) miestom  doručenia  prenajímateľa:  sídlo prenajímateľa podľa aktuálnej zriaďovacej listiny, a to Junácka č. 14, 832 91  Bratislava 3.

3.	Nájomca berie na vedomie a súhlasí s tým, že písomnosť doručená do miesta doručenia podľa ods. 2., bude považovaná za doručenú priamo do vlastných rúk nájomcu, a to aj v prípade, ak táto písomnosť bude vrátená poštou prenajímateľovi ako písomnosť nájomcom neprevzatá:, v takomto prípade sa za deň doručenia považuje deň jej vrátenia prenajímateľovi. Uvedené platí aj v tom prípade, ak sa nájomca o tejto skutočnosti nedozvie.

4.	V prípade, že nájomca bezdôvodne odoprie písomnosť prijať, je písomnosť doručená dňom, keď jej prijatie bolo odopreté.

VIII.
Záverečné ustanovenia

1.	Akékoľvek zmeny tejto Zmluvy, dodatky alebo prílohy k tejto Zmluve musia byť vyhotovené výlučne v písomnej forme a podpísané zmluvnými stranami.

2.	Práva a povinnosti neupravené touto Zmluvou sa riadia príslušnými ustanoveniami Občianskeho zákonníka, zákona č. 116/1990 Zb. o nájme a podnájme nebytových priestorov v znení neskorších predpisov a ostatnými všeobecne platnými a záväznými právnymi predpismi.

3.	V prípade ak sa niektoré z ustanovení tejto Zmluvy ukáže alebo neskôr stane neplatným, neúčinným alebo neaplikovateľným, platnosť a vykonateľnosť ostatných ustanovení tejto Zmluvy zostáva nedotknutá, platná a účinná. Zmluvné strany sa zaväzujú dohodou nahradiť neplatné alebo neúčinné alebo neaplikovateľné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného alebo neaplikovateľného ustanovenia, a to v lehote tridsiatich (30) dní odo dňa doručenia výzvy jednej zmluvnej strany druhej zmluvnej strane.

4.	Neoddeliteľnou súčasťou tejto Zmluvy je: 
-	Príloha č. 1 – snímka z katastra
-	Príloha č. 2 – situačný plán – pôdorys prenajatých priestorov

5.	Táto zmluva nadobúda platnosť dňom podpisu oprávnených zástupcov oboch strán a účinnosť nasledujúcim po dni jej zverejnenia podľa ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v súlade s ustanovením § 47a Občianskeho zákonníka. 

6.	Zmluva je vyhotovená v štyroch (4) vyhotoveniach, z ktorých dve (2) vyhotovenia obdrží Prenajímateľ, jedno (1) vyhotovenie pre Základnú školu Kalinčiakova 12 v Bratislave a jedno (1) vyhotovenie pre Nájomcu.

7.	Zmluvné strany, ako účastníci právneho úkonu vyhlasujú, že túto Zmluvu uzatvorili slobodne a vážne, že nebola uzavretá v tiesni ani za nápadne nevýhodných podmienok a súčasne, že prejavy vôle každej zo zmluvných strán sú dostatočne určité,  zrozumiteľné a prosté omylu a na znak súhlasu s celým jej obsahom ju vlastnoručne podpisujú.

V Bratislave dňa .....................	                     V ......................... dňa ............

Prenajímateľ:						Nájomca:

		
____________________________                          ____________________________ 
             Mgr. Rudolf Kusý			                      Peter Kvašňovský
         starosta mestskej časti		                      		     predseda                
        Bratislava – Nové Mesto	                        Športového klubu LP DOMINO

_____________________________
Dušan Noga
riaditeľ
Základnej školy
  Kalinčiakova 12 v Bratislave